othertales/uklegislation huggingface dataset:
Real Rights Act 1693 Our Soveraigne Lord and Lady The King and Queens Majesties for the better clearing and determining of Competitions and Preferences of Reall Rights and Infeftments Do hereby with advice and consent of the Estates of Parliament Enact Statute and Declare That reall rights in land shall in all competitions be preferable and preferred according to the date and priority of registration in the General Register of Sasines
Removings Act 1693 Our Soveraigne Lord and Lady The King and Queens Majesties with advice and consent of the Estates of Parliament . . . Statute and Declare that the Fifteenth day of May . . . shall be in all time comeing in place of the former Terme of Whitsunday to all effects whatsoever as well as to Removeings
Teinds Act 1690 (repealed)
Crown Appointments Act 1661 The Estates of Parliament Considering the great obligations that doe ly vpon them from the law of God the lawes of Nations the municipall lawes of the land and their oaths of alledgeance to mantaine and defend the Soverane power and authority of the Kings Maiestie and the sad consequences that doe accompany any incroachments thervpon or diminutions thairof Doe therfor from their sense of humble duetie Declare That it is an inherent Priveledge of the Croun and ane vndoubted parte of the Royall prerogative of the Kings of this Kingdome to have the sole choise and appointment of the Officers of Estate and privy Councellors and the nomination of the Lords of the Session as in former times preceiding the yeer 1637 And that the Kings sacred Maiestie and his aires and successors are for ever be vertew of that Royall power which they hold from God Almichtie over this Kingdome To enjoy and have the full exercise of that right . . .
Sovereignty Act 1633 Oure Soverane Lord With advyse consent and assent of the whole estaites acknowledging his Majesties Soveraigne authoritie princelie power royall prerogative and priuiledge of his crowne over all estaites persones and causes quhatsumevir within this kingdome Ratifies and approues the act of parliament maid in the yeir 1606 Anent the kings royall prerogative And perpetuallie Confirmes the same for his hienes his airs and successors Als amplie absolutelie and frielie in all respectis as ever any of his Majesties royall progenitors did possess and exercise the same . . .
March Dykes Act Our soverane Lord . . . with consent and advice of his Estates of Parliament . . . Statuts and Ordaines that wher inclosours fall to be vpon the border of any persons inheritance the next adiacent heritor shall be at equall paines and charges in building ditching and planting that dyk which parteth their inheritance . . .
Registration Act 1617 Oure Souerane Lord Considdering the gryit hurt sustened by his Maiesties Liegis by the fraudulent dealing of pairties who haveing annaliet thair Landis and ressauit gryit soumes of money thairfore Yit be thair vniust concealing of sum privat Right formarlie made by thame rendereth subsequent alienatioun done for gryit soumes of money altogidder vnproffitable whiche can not be avoyded vnles the saidis privat rightis be maid publict and patent to his hienes liegis FOR remedie whereoff and of the manye Inconvenientis whiche may ensew thairupoun HIS Maiestie with aduyis and consent of the estaittis of Parliament statutes and ordanis That thair salbe ane publick Register In the whiche all Reuersiounes regresses bandis and writtis for making of reuersiounes or regresses assignatiounes thairto dischargis of the same renunciatiounes of wodsettis and grantis off redemptioun and siclyik all instrumentis of seasing salbe registrat . . . ... And gif it salhappin any of the saidis writtis whiche ar appoynted to be registrat as said is not to be dewlie registrat . . .. Then and in that cace his maiestie with aduyse and consent foirsaid Decernis the same to mak no faithe in Judgment by way off actioun or exceptioun in preiudice of a third pairtie who hathe acquyred ane perfyit and lauchfull right to the saidis landis and heretages but preiudice alwayis to thame to vse the saidis writtis aganis the pairtye maker thairof his heiris and successoures ... And to the effect the said register may presentlie and in all tyme cuming be the moir faithfullie keipit THAIRFORE Oure said souerane Lord with aduyis and consent foirsaid Statutes and ordanis the same registeris and registratiounes foirsaidis to be insert thairin to appertene and belang to the present Clerk of Register and his deputtis to be appoynted be him to that effect and decernis and ordanis the same Registeris to be annexed and incorporated with the said office And that the Clerk of Register present and to cum haue the said office as ane proper pairt and pertinent of the Clerk of Register his office . . . AND OURE SAID SOUERANE LORD with aduyse and Consent of the estaittis Decernis and Declairis this present act to haue the force strenth and effect of ane decreit and statute of parliament whiche sall have force strenth and executioun according to the tennoure thairoff in all tyme to cum . . .
Arrestments Act 1617 (repealed)
Sovereignty Act 1606 Forsamekle as the Estaittis and haill bodie of this present parliament Considering that with the lauchfull discent in the persone of oure most gratious Souerane of the richteous inheritance of the famous and renowned kingdomes of England france and Irland quhilk verie far surpassis the wealth power and force of the dominionis of ony of his progenitouris kingis of Scotland God hes also Joynit ane wonderfull incresce of Cair and burding ffor discharge quhairof he hes endewed his maiestie with sa mony extraordinar graces and maist rare and excellent vertues As he is nocht onlie knawin by daylie and Manifest experiences in materis of greatest difficultie and consequence To the vnspeakable conforte of all his faithfull subiectis To be capable of the happie gouernament of his saidis kingdomes Bot be his maist singular Judgement foirsicht and princelie wisdome worthie to posses and habill to gouerne far greater dominionis and Numberis of people And inrespect thairof The saidis estaittis of parliament persaveing that be his maiesteis exaltatioun nocht onlie in preeminence and power bot also in all royall qualiteis requisit for the happie discharge thairof God hes manifestlie expressit his heavinlie will To be That his maiesteis Imperiall power quhilk god hes sa gratiouslie inlarged Sall nocht by thame in ony sorte be Impared prejudged or diminissed bot rather reverenced and augmented sofar as possible they can THAIRFOIR the saidis Estaittis and haill bodie of this present parliament all in ane voluntar humbill faithfull and vnited hairt mynd and consent Trewlie acknawleges his maiesties souerane authoritie princelie power royall prerogatiue and privilege of his Crowne Ouer all estaittis persones and causes quhatsumeuir within his said kingdome And his maiestie with express advyse consent and assent of the saidis haill Estaittis Ratefeis appreves and perpetualie confermis the samyn Als absolutlie amplie and frelie in all respectis and considerationis As euir his maiestie or ony of his royall progenitouris kingis of Scotland in ony tyme bigane possessed vsed or excered the same And lykwayes with consent foirsaid Cassis annullis abrogattis retreittis and rescindis All and quhatsumeuir thingis attempted enacted done or heireftir to be done or Intendir To the violatioun hurte derogatioun Impasring or prejudice of his hienes souerane authoritie Royall prerogatiue and privileges of his crowne or ony point or pairt thairof In ony tyme bigane or tocum And the saidis haill Estaitiss for thame seiffis and thair succeddoruris faithfullie promottis Perpetualie to acknawlege obey mantene defend and advance the lyfe honour saiftie dignitie sourane authoritie and prerogatiue royall of his sacred maiestie his airis and successouris and priviege of his hienes Crowne with thair lyves landis and gudis to the vttermest of thair power And constantlie and faithfullie to withstand all and quhatsumeuir persones poweris or esttaittis quha sall presume preas or Intend onywayes to Impugne prejudge hurte or Impair the same And nevir to cum in the Contrair thairof directlie no In directlie in ony tyme cummyng
Crown Proceedings Act 1600 OURE Souerane Lord and Estaittis of parliament statutis and ordinis That the sleuth and negligence of ony of his hienes officiaris In the persewing or defending of ony of his actionis or causes in ony tyme bigane or to cum Sall nawayes be preiudiciall or hurtfull to his hienes bot that he and his officiaris successouris in that office May without ony ordour of reductioun and be way of exceptioun or reply vse and propone all and sindrie exceptionis replyis and defenses competent of the law quhilkis wer willinglie or negligentlie omittit be thair predecessouris And thairby supplie quhatsumeuir thing that hes bene neglectit or omittit be thair saidis predecessouris To the effect That his hienes and his crowne be nawayes hurte nor preiudgeit be negligent officiaris And that the benefitt of his lawes may be competent to him at all tymes quhair It sall pleis him and his officiaris to crave and vse the samyn
Theft Act 1607 Oure Souerane Lord and Estaittis of this present parliament . . . Statutis and Ordinis that quha-soeuir . . . Steillis Beis ... Shall be callit and convenit thairfoir as a braker of the Law . . . befoir . . . ony . . . ordinar magistrat within this realme . . . And the penaltie to be Imposit and takin of the Controvenaris befoir the saidis ordinar Inferiour Judges Auchtnocht to exceid the sowme of fourtie pundis of this Realme . . .
Feu-duty Act 1597 (repealed) . . . . . . . . . . . . . . . . . . . . . . . . . . . . . . . .
Executors Act 1617 Oure Souerane Lord vnderstanding a gryit number of ignorant Pepill the tyme of thair seiknesses and disease Or vtherwayis at the making of thair testamentis and Lettir willis do nominate certane strangearis to be thair exquutoures meaning onlie to Commit the care of thair goodis and diligent Ingetting thairoff to the saidis Strangeris and that to the behove of thair children or vther persounes who ar neirest of kin wheras be the contrarye the said office of executorie by the interpretatioun now observed doeth carie with it the Haill proffite and Commoditie off the defunctis pairt of the guidis conteaned in testament whiche his maiestie findis to be altogidder aganis law conscience and equitie Thairfore his Maiestie with aduyse and consent of the estaittis of Parliament findes and declairis that all exequutouris alreddie nominate in anye testament not as yit Confermit or to be nominat in anye testament to be made heirefter ar and salbe obleisit to mak compt rekning and payment of the whole goodis and geir pertening to the defunct and intromettit with by thame to the wyiff Childrene and nerrest of kyne according to the diuisioun obseruit by the lawes off this realme . . .
Ejection Caution Act 1594 (repealed) . . .
Parricide Act 1594 (repealed) ...
Kirk Dykes Act 1597 Oure Souerane Lord and estaitis in parliament Statutis decernis and ordanis That all parochineris of euerie paroche kirk within this realme Build and repair the kirkyard dyikis of thair awin paroche kirk with stane and mortour to the heiche of twa ellis And to mak sufficient stillis and enteres in the saidis dyikis to pas to the kirk and kirkyard thairof And ordanis the lordis of the sessioun to direct and gif lettres and chargis thairvpoune in forme as efferis
Lawburrows Act 1597 Oure Souerane Lord and estaitis of Parliament statutis and ordanis that the panis of contrauentioun salbe payit be the Principall pairtie That is chairgeit to find Lawborrouis albeit he . . . find not cautioun And gif he find cautioun That baithe he as Principall and als his cautioner salbe subiect to the payment thairof at the optioun of the Perseuar as in all vthair pecuniall obligationis
Compensation Act 1592 Oure Souerane Lord and estaitis of parliament statutis and Ordanis that ony debt de liquido ad liquidum instantlie verifiet be wreit or aith of the partie befoir the geving of decreit be admittit be all Jugis within this realme be way of exceptioun Bot nocht eftir the geving thairof In the suspensioun or in reductioun of the same decreit
Parliament Act 1661 The Estates of Parliament now Conveened by his Maiesties speciall Authority Considering that the quyetnes stability and happines of the people doe depend vpon the safety of the Kings Maiesties sacred person and the mantenance of his Soverane Authority Princely power and prerogative Royall And conceaveing themselffs obleidged in conscience in discharge of their dueties to Almightie God to the Kings Maisetie and to their Native Cuntrie to make a due acknowledgement therof at this time Doe therfor unanimouslie Declare That they will with their lives and fortunes mantaine and defend the same And they doe heirby acknowledge That the power of calling holding proroguing and dissolveing of Parliaments and all Conventions and meitings of the Estates Doth sollie reside in the Kings Maiestie his aires and successours And that as no Parliament can be lawfully keept without the speciall warrand and presence of the Kings Maiestie or his Commissioner So no acts sentences or statuts to be past in any Parliament can be binding vpon the people or have the authority and force of lawes without the speciall authority and approbation of the Kings Maiestie or his Commissioner interponed therto at the makeing therof . . .
Lyon King of Arms Act 1592 1 OURE Souerane Lord and estaitis of this present parliament Considdering the greit abuse that hes bene amongis the leigis of this realme in thair bearing of armes vsurpand to thame selffis sic armes as belangis nocht vnto thame Sua that it can nocht be distinguischit be thair armes quha ar gentlemen of blude be thair antecessouris Nor yit may it be decernit quhat gentlemen ar discendit of noble stok and linage ffor remeid quhairof his hienes with aduise of the saidis estaitis hes gevin and grantit and be this present act gevis and grantis full power and commissioun to lyoun king of armes and his brether herauldis To visite the haill armes of noblemen baronis and gentlemen borne and vsit within this realme And to distinguische and discerne thame with congruent differences and thaireftir to matriculat thame in thair buikis and Registeris And to put inhibitioun to all the commoun sort of people nocht worthie be the law of armes to beir ony signes armoriallis That nane of thame presume or tak vpoun hand to beare or vse ony armes in tyme cuming vpoun ony thair insicht or houshald geir vnder the pane of the escheating of the guidis and geir sa oft as thay salbe fund contravenand this present act quhaireuir the same armes salbe found grawin and paintit to our souerane lordis vse And lykwayis vnder the pane of ane hundreth pundis to the vse of the said lyoun and his brether herauldis And failyeing of payment thairof That thay be incarcerat in the narrest prissone Thairin to remane vpoun thair awin chargis during the plesur of the said Lyoun 2 . . . . . . . . . . . . . . . . . . . . . . . . . . . . . . . . 3 ITEM In consideratioun of the greit abuse of . . . officiaris of armez within this realme quhilkis for the maist pairt ar nocht qualifiet for vsing of the said office Being admittit be extraordinar and Inoportune suittis Be quhais abuse the leigis of this realme ar heavelie trublit and opprest Thairfoir It is statute and ordanit that the said king of armez be aduise of the lordis of counsaill and sessioun deprive and discharge all sic officiaris . . . of armes as he sall find vnworthie of the office and tak sicker souirtie of the remanent for thair obseruatioun of thair Iniunctionis in tyme cuming . . . 4 . . . . . . . . . . . . . . . . . . . . . . . . . . . . . . . . 5 ITEM Last that becaus the Jurisdictioun of the lyoun king of armez is nocht able to execute dew pvnisment vpoun all personis that salhappin to offend in the office of armez Thairfoir our souerane lord with auise of his estaitis in parliament Ordanis and commandis all ciuile Magistratis as thay salbe requirit be the king of armez or ony vtheris in his Name To concur with him To sie the actis maid in his fauouris of his office put to dew executioun in thair iurisdictionis As alsua To concur with him to the pvneisment . . . of all sic personis as sall vsurp the bearing of his Maiesties armes efter dew depriuatioun . . .
Burghs Act 1587 Forsamekle as it [is] not lauchfull to ony of the kingis vassallis to sell and annalie thair landis in preiudice of his Maiestie thair superiour Evin sa it is fund expedient statute and ordanit be our souerane lord and thre estaitis in this present parliament That it sall not be lauchfull to ony of his hienes frie burrowis To sell or annalie thair fredome and priuilege in haill or in pairt to ony vther burght or vtherwyse quatsumeuir without expres licence and consent of his hienes and thrie estaittis in parliament vnder the pane of amissioun and tinsall of the fredome of the burgh othir byand or selland the saidis fredomes in haill or in pairt as said is
Tolls Act 1587 Forsamekle as ane of the speciall causes of derth proceidis frome the exorbitant custumes and impositionis layed vpoun victuallis coirnis and guidis cumand to mercattes fre portis or heavins without ony warrand and quhairof thai have not bene in vse and custume past memoir of man quhilk is ane oppressioun of the people and ane caus of incres of derth Thairfoir our souerane lord with auise of the thre estaitis of parliament forbiddis and discharges throw the haill realme all sic custumes and impositionis quhairof thair is na warrand Nather haif the intromettouris and vptakeris thairof and thair predicessouris bene in vse and possessioun thairof past memoir of man . . . And ordanis the takeris of the saidis exorbitant impositionis To be callit thairfoir and quhateuer they have vptane to be adiugeit to rander the samin to the kingis Maiesties vse . . .
Prerogative Act 1661 The Estates of Parliament Considering the great happines that this Kingdome hath for many ages enioyed vnder the Princely Government of their Royall Kings who by the speciall blessing of Almightie God have reigned over them in so long and vnparalleled series of Royall descents and the obligation thereby lying vpon them in conscience honour and gratitude to oune and assert the Royall Prerogatives of the imperiall Croun of this Kingdome which the Kings Maiestie holds from God Almightie alone And to vindicate the same from these invasions which by the malice or specious pretexts of ill affected persones and the confusions and disorders of the late times have been made vpon it Doe therfore Declare That the power of armes and makeing of peace and war or treaties and Leagues with forraine Princes or Estates Doth propperlie reside in the Kings Maiestie his heirs and Successours And that it wes and is their vndoubted right and theirs alone to have the power of raiseing in armes the subjects of this Kingdome and of the commanding ordering and disbanding or otherwise disposeing thairof and of all strenthes forts or Garrisons within the same as they sall think fit The subiects always being frie of the provisions and mantenance of these forts and armies Wnles the same be concludit in Parliament or Convention of estates . . .
Decrees in Absence Act 1584 (repealed)
Precedence Act 1661 The Kings Maiestie and Estates of Parliament . . . ffinds and Declares That the persons and Officers of State . . . shall in all tyme comeing Have their Precedencies in maner following To wit The President of the Session the first place The Clerk of Register the Second place The Advocat the thrid place . . . Lykas his Maiestie with advice of his Estates Doe heirby Decerne and Ordaine the persons and officers of State aforesaid and their Successours in these Offices To conforme themselffs in their Precedencies To this present Act As they will be ansuerable
Unlawful Jurisdictions Act 1584 Forsamekle as in the trublous tymis during thir xxiiij yeris bypast syndrie formis of Jugementis and Jurisdictionis alsweill in spirituall as temporall causses ar enterit in the practis and custome quhairby the kingis maiesties subiectis ar oftymis convocat and assemblit togidder and panis alsweill ciuill and pecuniall as ecclesiasticall inionit vnto thame proces led and deduceit sentences and decreitis gevin and the same put in executioun na sic ordour as yit being allowit of and approuit be his maiestie and his thrie estatis in Parliament contrare the custome obseruit in ony vther christiane kingdome or weill gouernit commoun weill and to the diminissing of the force and power of his hienes awin lawis be the quhilkis his maiesties subiectis aucht to be rewllit And speciallie his hienes and his estatis considering That in the saidis assembleis certane his subiectis haue takin vpoun thame to Justifie and auctorize the fact perpetrate aganis his hienes persoun and estate at Ruthven and prosecutit thairefter quhill his maiestie at goddis pleasour recoverit his libertie having in thair pretendit maner maid actis thairvpoun kepis the same in Register and as yit semis to allow the said attemptat althocht now publictlie condampnit be his hienes and estatis as treasounable nane of the authoris thairof having cravit his hienes pardone thairfoir ffor remeid quhairof in tyme cumming sua that according to the lovable act of his darrest guidsir king James the ferd of worthie memorie All his hienes liegeis (being vnder his obeissance) man be rewllit be his awin lawis and the commoun lawis of this realme and be nane vther lawis OURE SOUERANE LORD and his thrie estatis assemblit in this present parliament dischargeis all Jugementis and Jurisdictionis spirituall or temporall accustomat to be vsit and execute vpoun ony of his hienes subiectis quhilkis ar not approuit be his hienes and his saidis thrie estatis convenit in Parliament and decernis the same to ceis in tyme cumming quhill the ordour thairof be first sene and considerit be his [hienes and his saidis thrie] estatis [conuenit] in Parliament and be allowit and ratefeit be thame Certefeing thame that sall proceid in vsing and exerceing of the saidis Jugementis and Jurisdictionis or in obeying of the same not being allowit nor ratefeit as said is They salbe repute haldin callit persewit and pvnissit as vsurparis and contempnaris of his hienes auctoritie in exemple of vtheris And als it is statute and ordinit be our said souerane lord and his thrie estatis That nane of his hienes subiectis of quhatsumeuer qualitie estate or functioun they be of spirituall or temporall presume or tak vpoun hand to convocat convene or assemble thame selffis togidder for halding of counsellis conventionis or assembleis To creat consult and determinat in ony mater of estate ciuill or ecclesiasticall (except in the ordinare Jugementis) without his maiesties speciall commandement expres licence had and obtenit to that effect vnder the panis ordinit be the lawis and actis of Parliament aganis sic as vnlawfullie convocatis the kingis liegeis
Redemptions Act 1661 (repealed)
Citation Act 1592 Item It is statute and ordanit that in all tyme cuming all copys of summoundis and lettres quhilkis salbe deliuerit to ony pairtie be subscryuit be the officiar executour thairof